Provinsiale Minister van Onderwys, Debbie Schafer spreek die gemeenskap van Lambertsbaai toe | Cederberg Municipality
Home>Provinsiale Minister van Onderwys, Debbie Schafer spreek die gemeenskap van Lambertsbaai toe
Provinsiale Minister van Onderwys, Debbie Schafer spreek die gemeenskap van Lambertsbaai toe
Op Maandag,10 September 2018 was daar `n gemeenskapsvergadering te Lambertsbaai waartydens die Provinsiale Minister van Onderwys, Debbie Schroder die gemeenskap toegespreek het rakend Onderwys kwessies. Sy het gevra dat ouers na hul kinders se veiligheid moet omsien deur hulle te vergesel na die skole en terug, omrede daar die afgelope tyd kinderontvoerings was en veral dogters.
Sy het ook genoem dat daar verdere gesprekke gevoer sal word met die Kringbestuurders en terugvoering aan die gemeenskap gegee sal word rakend die voorstel dat die een Laerskool omskep moet word in `n Hoërskool.
Die verskillende organisasies / rolspelers soos die Polisie, Maatskaplike dienste, Onderwys , Munisipaliteit ens. moet `n taakspan saamstel om die sosiale probleme onder skoolgaande en nie - skoolgaande kinders "Drop outs" asook gestremde kinders aan te spreek en met voorstelle navore te kom om hierdie kinders te akkommodeer / help. Daar was `n voorstel gemaak aan die Minister vir vaardigheids ontwikkeling programme / opleiding.
Die Minister het ook haar kommer uitgespreek oor verwagtende moeders wat alkohol tydens swangerskap gebruik en dit `n geweldige invloed op die ongebore baba het. Hierdie kinders lei aan alkohol sindroom wat hul verstandelik stadig maak en onrustig en dus het hulle`n geweldige agterstand in die skole. Hierdie kinders moet dus `n spesiale klas bywoon en spesiale onderrig ontvang en verdere opleiding in die meeste gevalle onmoontlik maak. Minister het ook genoem dat die Dept. van Onderwys slegs `n klein porsie van die Begroting ontvang wat te min is om meer skole en "spesiale klasse" per dorp op te rig. Sy het ook in haar toespraak genoem dat die jaar "2018" daar +/- 35 duisend leerlinge was wat geakkommodeer moes word by skole en aanleiding dus gee dat klaskamers oorvol is en `n tekort aan onderwysers. Die departement het geweldige finansiële uitdagings om bydraes te maak vir die verskillende uitgawes wat daar ontstaan om die Onderwysstelsel glad te laat floreer.
January (1) February (3) March (2) April (1) May (1) June (2) September (5) October (3)